CELEX: 32015D1068
Language: mt
Date: 2015-07-01 00:00:00
Title: Deċiżjoni ta' Implimentazzjoni tal-Kummissjoni (UE) 2015/1068 tal-1 ta' Lulju 2015 li temenda d-Deċiżjoni 2002/994/KE dwar xi miżuri ta' protezzjoni fir-rigward tal-prodotti li joriġinaw mill-annimali impurtati miċ-Ċina (notifikata bid-dokument C(2015) 4437) (Test b'rilevanza għaż-ŻEE)

3.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/30
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2015/1068
      tal-1 ta' Lulju 2015
      li temenda d-Deċiżjoni 2002/994/KE dwar xi miżuri ta' protezzjoni fir-rigward tal-prodotti li joriġinaw mill-annimali impurtati miċ-Ċina
      
         
            (notifikata bid-dokument C(2015) 4437)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (1), u b'mod partikolari l-Artikolu 22(6) tagħha,
      Billi:
      
                  (1)
               
               
                  Id-Deċiżjoni tal-Kummissjoni 2002/994/KE (2) tapplika għall-prodotti kollha li joriġinaw mill-annimali importati miċ-Ċina u li huma maħsuba għall-konsum mill-bniedem jew għall-għalf tal-annimali.
               
            
                  (2)
               
               
                  B'konformità mal-Artikolu 2(1) ta' dik id-Deċiżjoni, l-Istati Membri għandhom jipprojbixxu l-importazzjoni ta' dawn il-prodotti. L-Artikolu 2(2) jistipula żewġ derogi minn dik il-projbizzjoni.
               
            
                  (3)
               
               
                  B'konformità mal-ewwel deroga tal-Artikolu 2(2) tad-Deċiżjoni 2002/994/KE, l-Istati Membri għandhom jawtorizzaw l-importazzjoni tal-prodotti elenkati fil-Parti I tal-Anness ta' dik id-Deċiżjoni skont il-kondizzjonijiet speċifiċi tas-saħħa pubblika u s-saħħa tal-annimali applikabbli għall-prodotti kkonċernati.
               
            
                  (4)
               
               
                  B'konformità mat-tieni deroga tal-Artikolu 2(2) ta' dik id-Deċiżjoni, l-Istati Membri għandhom jawtorizzaw l-importazzjoni tal-prodotti elenkati fil-Parti II tal-Anness li huma akkumpanjati wkoll minn dikjarazzjoni speċifika tal-awtorità kompetenti Ċiniża, li tiddikjara li l-prodotti kkonċernati mhumiex ta' periklu għas-saħħa tal-annimali jew tal-bniedem.
               
            
                  (5)
               
               
                  L-eżistenza ta' żewġ listi ta' prodotti ħolqot inċertezzi fl-applikazzjoni tad-Deċiżjoni 2002/994/KE, billi xi sustanzi bħal addittivi tal-għalf u tal-ikel, supplimenti tal-ikel u materjal tal-għalf ma ġew inklużi fl-ebda waħda mil-listi. L-Awtoritajiet Ċiniżi talbu li sustanzi oħra jiżdiedu fil-Parti I, u barra minn hekk, il-Kummissjoni kkunsidrat li r-raġunijiet li wasslu għall-adozzjoni tad-Deċiżjoni 2002/994/KE mhumiex applikabbli għal addittivi tal-għalf u tal-ikel, u għal supplimenti tal-ikel u materjal tal-għalf, minħabba li dawn huma ta' natura raffinata ħafna.
               
            
                  (6)
               
               
                  Id-Deċiżjoni tal-Kummissjoni 2002/994/KE għandha tiġi emendata skont dan.
               
            
                  (7)
               
               
                  Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DIN ID-DEĊIŻJONI:
      Artikolu 1
      Il-Parti I tal-Anness tad-Deċiżjoni 2002/994/KE tinbidel b'dan li ġej:
      
         
            “PARTI I
         
         
            Lista ta' prodotti mill-annimali maħsuba għall-konsum mill-bniedem jew għall-użu bħala għalf għall-annimali li l-importazzjoni tagħhom fl-Unjoni hija awtorizzata mingħajr l-attestazzjoni stipulata mill-Artikolu 3:
         
         
                     —
                  
                  
                     prodotti tas-sajd, ħlief:
                     
                                 —
                              
                              
                                 dawk miksuba permezz tal-akkwakultura,
                              
                           
                                 —
                              
                              
                                 gambli mqaxxrin u/jew ipproċessati,
                              
                           
                                 —
                              
                              
                                 crayfish tal-ispeċi Procambrus clarkii maqbuda f'ilma ħelu naturali permezz ta' operazzjonijiet tas-sajd;
                              
                           
               
                     —
                  
                  
                     ġelatina;
                  
               
                     —
                  
                  
                     ikel tal-annimali domestiċi kif irregolat skont ir-Regolament (KE) Nru 1069/2009 tal-Parlament Ewropew u tal-Kunsill (*);
                  
               
                     —
                  
                  
                     sustanzi maħsuba biex jintużaw bħala addittivi tal-ikel kif irregolati skont ir-Regolament (KE) Nru 1333/2008 tal-Parlament Ewropew u tal-Kunsill (**);
                  
               
                     —
                  
                  
                     sustanzi maħsuba biex jintużaw bħala supplimenti tal-ikel jew fis-supplimenti tal-ikel kif irregolati skont id-Direttiva 2002/46/KE tal-Parlament Ewropew u tal-Kunsill (***);
                  
               
                     —
                  
                  
                     Is-sulfat tal-kondrojtin u l-glukosammina meqjusa bħala materjali tal-għalf, kif irregolati skont ir-Regolament tal-Kummissjoni (UE) Nru 68/2013 (****);
                  
               
                     —
                  
                  
                     L-ċisteina u L-ċistina meqjusa bħala addittivi tal-għalf kif irregolati skont ir-Regolament (KE) Nru 1831/2003 tal-Parlament Ewropew u tal-Kunsill (*****)
                     
                  
               
      Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, l-1 ta' Lulju 2015.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  ĠU L 24, 30.1.1998, p. 9.
      
         (2)  Id-Deċiżjoni tal-Kummissjoni 2002/994/KE tal-20 ta' Diċembru 2002 dwar xi miżuri ta' protezzjoni fir-rigward tal-prodotti li joriġinaw mill-annimali impurtati miċ-Ċina (ĠU L 348, 21.12.2002, p. 154).